Diari Oficial de la Generalitat Valenciana


Sumari del DOGV 8585, del 05-07-2019 (2019/6418)

RESOLUCIÓ de 27 de maig de 2019, de la Direcció General d'Investigació, Innovació, Tecnologia i Qualitat, per la qual es concedeix autorització sanitària per a la modificació del centre sanitari denominat «Instituto Fivir».
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8585

Data del DOGV
:   05-07-2019

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2019/6418


Data del document
:   27-05-2019

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública
    * establiment hospitalari

RESOLUCIÓ de 27 de maig de 2019, de la Direcció General d'Investigació, Innovació, Tecnologia i Qualitat, per la qual es concedeix autorització sanitària per a la modificació del centre sanitari denominat «Instituto Fivir». [2019/6418]  
Ana Rita Espejo Catena, en representació de l'Instituto Fivir, SL, va presentar amb data 8 de maig de 2017, sol·licitud d'autorització sanitària per a la modificació d'un centre sanitari denominat Instituto Fivir, situat a la carretera Alzira-Tavernes (CV 50) km 11, 46555 Carcaixent (València), tipus: C.9.5.0 Centres de reproducció humana assistida, consistent en el trasllat del centre a l'avinguda de l'Actor Antonio Ferrandis, 6, cantó entrada de Fava, 46114 València (València) i en l'ampliació de l'oferta assistencial (anestèsia i reanimació, cirurgia menor ambulatòria, infermeria, urologia).  
La Direcció General d'Assistència Sanitària, el director del Programa de trasplantaments de la Comunitat Valenciana i la inspecció informen favorablement l'autorització sol·licitada.  
  
Fonaments jurídics  
1. La Direcció general de Investigació, Innovació, Tecnologia i Qualitat de la Conselleria de Sanitat Universal i Salut Pública és competent en virtut del que es disposa per l'Ordre de 26 de febrer de 2008, de la Conselleria de Sanitat sobre autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules; el Decret 157/2014, de 3 d'octubre, del Consell, pel qual s'estableixen les autoritzacions sanitàries i s'actualitzen, creen i organitzen els registres d'ordenació sanitària de la Conselleria de Sanitat, i el Decret 93/2018, de 13 de juliol, del Consell, pel qual s'aprova el Reglament orgànic i funcional de la Conselleria de Sanitat Universal i Salut Pública.  
  
2. Es compleix amb el que estableix en el Reial decret llei 9/2014, de 4 de juliol pel qual s'estableixen les normes de qualitat i seguretat per a la donació, l'obtenció, l'avaluació, el processament, la preservació, l'emmagatzematge i la distribució de cèl·lules i teixits humans i s'aproven les normes de coordinació i funcionament per al seu ús en humans, i amb el que estableix l'Ordre de 26 de febrer de 2008, del conseller de Sanitat.  
3. Llei 14/2006, de 26 de maig, sobre tècniques de reproducció humana assistida i el Reial decret 413/1996, d'1 de març, pel qual s'estableixen els requisits tècnics i funcionals precisos per a l'autorització i homologació dels centres i serveis sanitaris relacionats amb les tècniques de reproducció humana assistida.  
  
Vistos els antecedents de fet i preceptes legals citats i els altres que s'apliquen, resolc:  
  
Concedir autorització sanitària per al tancament pel trasllat del centre denominat Instituto Fivir, situat a la carretera Alzira-Tavernes (Cv 50) km 11, 46995 Carcaixent (València) i inscrit amb el Registre Autonòmic de Centres, Serveis i Establiments Sanitaris de la Comunitat Valenciana amb el número 11314, i per a l'obertura del mateix centre en la seua nova ubicació (avinguda de l'Actor Antonio Ferrandis, 6, cantó entrada de Fava 46227 València (València)), amb l'oferta assistencial de: anestèsia i reanimació, banc d'embrions, banc d'oòcits, banc de semen, cirurgia menor ambulatòria, diagnòstic genètic preimplantacional, infermeria, fecundació in vitro, ginecologia, inseminació artificial, laboratori de semen per a capacitació espermàtica, obstetrícia, recuperació d'oòcits, urologia, mantenint el número d'inscripció en el Registre Autonòmic de Centres, Serveis i Establiments Sanitaris de la Comunitat Valenciana 11280.  
  
Aquesta autorització és vàlida per un període de quatre anys, a partir de la data de la present resolució.  
Qualsevol modificació substancial en les condicions o requisits que van motivar la concessió de l'autorització haurà de ser notificada a aquesta direcció general, i podrà donar lloc a la seua revisió o fins i tot a la revocació de l'autorització si les modificacions suposen una alteració substancial de les circumstàncies que van justificar la concessió. A l'efecte de l'activitat que s'autoritza, el centre queda sotmès a la inspecció i el control d'aquesta Conselleria.  
  
Aquesta resolució es notifica als interessats, amb l'advertiment que no esgota la via administrativa i que contra aquesta poden interposar un recurs d'alçada davant de la Secretaria Autonòmica de Salut Pública i del Sistema Sanitari Públic en el termini d'un mes comptat a partir de l'endemà de la data de notificació.  
  
València, 27 de maig de 2019.- La directora general d'Investigació, Innovació, Tecnologia i Qualitat: Ana María Ávila Peñalver.